ཡང་ཁོང་གིས་བོད་མི་ཚོས་རང་གི་གཞི་རྩའི་འགྲོ་བ་མིའི་ཐོབ་ཐང་དང་ཆོས་དད་རང་དབང་།རིག་གཞུང་དང་སྐད་ཡིག་སྲུང་སྐྱོབ།འདུ་འཛོམས་དང་སྨྲ་བརྗོད་སོགས་ཀྱི་རང་དབང་ཆེད་ཞི་བའི་འཐབ་རྩོད་བྱེད་སྐབས་རྒྱ་ནག་གཞུང་གིས་བོད་མིའི་ཐོག་དམ་བསྒྲགས་བྱས་ཏེ་བོད་མི་འཛིན་བཟུང་བཀག་ཉར་བྱས་པ་དང་།གར་སོང་ཆ་མེད་དུ་གྱུར་བ་སོགས་བོད་མི་ཞི་རྒོལ་བ་རྣམས་ཀྱི་ཐོག་རྒྱ་ནག་གཞུང་གིས།དྲག་གནོན་ཧ་ཅང་ཆེན་པོ་བྱེད་བཞིན་པའི་གནས་ཚུལ་དེ་དག་ལ་ང་ཚོས་ཧ་ཅང་བློ་འཚབ་བྱེད་བཞིན་ཡོད།རྒྱ་ནག་གཞུང་གིས་བོད་པའི་བུ་མོ་རང་ལོ་༡༧སོན་པ་འཇིག་མེད་སྒྲོལ་མར་ལོ་གསུམ་རིང་བཙོན་འཇུག་ཁྲིམས་ཐག་བཅད་ཡོད།ཕྱོགས་མཚུངས་བོད་མི་ཚོས་རང་དབང་ཆེད་རྩོམ་ཡིག་བྲིས་པ་དང།གློག་བརྙན་བཟོས་པ།བོད་ནང་གི་དོན་རྐྱེན་དང་འབྲེལ་བའི་པར་རིགས་གནས་ཚུལ་ཕྱིར་གཏོང་བྱས་པ་སོགས་ལ་རྒྱ་ནག་གཞུང་གིས་ལོ་བཞི་དང་བདུན་སོགས་དུས་བཀག་འདྲ་མིན་གྱི་བཙོན་འཇུག་ཁྲིམས་ཆད་བྱས་ཡོད་པ་དེ་དག་གང་མྱུར་གློད་གྲོལ་གཏོང་དགོས་པ་ངས་འབོད་སྐུལ་ཞུ་རྒྱུ་ཡིན་ཞེས་རྒྱ་གཞུང་ལ་འབོད་སྐུལ་ཞུས་ཡོད་འདུག་ལ།